La Mar ha estat molt amable i disponible des que vam reservar l'apartament, també a l'arribada i a la sortida (ajudant-nos amb el tema de les maletes).
L'apartament de la Mar està molt ben situat, es pot anar a peu a tota la zona del centre de Madrid i hi ha molta oferta de restauració pel voltant. També hi ha un petit supermercat express i al costat un forn de pa.
Nosaltres hi vam ser 14 de família i hi hem estat prou amplis, els 5 banys amb dutxa hi ajuden força. No és fàcil trobar allotjaments així per a tanta colla.
Tot l'apartament estava molt net i els llits eren còmodes, potser alguns coixins per dormir eren una mica alts pel nostre gust.
Com a millores, li vam comentar a la Mar que en alguna habitació hi podria posar un armari o uns prestatges per a deixar la roba. I també, que com que hi ha varios pisos turístics a la finca, s'haurien de posar rètols i avisar a l'arribada que a partir d'una determinada hora (les 22h o 23h) no és permès de fer xivarri per a respectar els descans dels veïns.
En resum, hi hem estat molt bé i la Mar ha estat molt amable.